

Broj:102/21

Ilijaš, 02.04.2021. godine.

Na osnovu člana 8. Zakona o javnim preduzećima (“Sl. novine F BiH” br. 8/05, 81/08, 22/09 i 109/12), člana 23. i 54. Statuta JKP “Vodostan” d.o.o. Ilijaš i Odluke Nadzornog odbora br. 96-a/21 od 09.03.2021. godine, Nadzorni odbor JKP “Vodostan” d.o.o. Ilijaš raspisuje:

KONKURS

za izbor i imenovanje Odbora za reviziju JKP “Vodostan” d.o.o. Ilijaš

1. Objavljuje se javni konkurs za izbor i imenovanje predsjednika i 2 (dva) člana Odbora za reviziju JKP “Vodostan” d.o.o. Ilijaš.
2. **Opis pozicije:**

Odbor za reviziju ima obavezu i odgovornost:

- imenovati vanjskog revizora

- razmotriti godišnju studiju rizika i plan revizije u kojem su prikazane pojedinosti u pogledu rizičnih područja i revizija koja će se izvršiti, te obezbjeđuje da prijavljena pitanja budu bez odlaganja i na odgovarajući način korigovana,

- podnositi Nadzornom odboru sažete mjesečne izvještaje o svojim sastancima svakog mjeseca,

- konsultovati se sa glavnim revizorom u pogledu nezavisne revizorske organizacije ili strukovne stručne grupe koja vrši stručno unutrašnje strukovno ocjenjivanje odjela za reviziju svake 2 (dvije) do 3 (tri) godine.

1. **Mandat**

Članovi Odbora za reviziju (predsjednik i dva člana) imenuju se na period od 4 (četiri) godine sa mogućnošću obnove mandata.

Sa imenovanim članovima Odbora za reviziju na osnovu Odluke Skupštine preduzeća, zaključuje se ugovor kojim će se regulisati ovlaštenja, odgovornosti i visina naknade.

1. **Uslovi:**

Kandidati moraju ispunjavati opće i posebne uslove, i to:

**a) Opći uslovi:**

1. da je stariji od 18 godina;

2. da je državljanin Bosne i Hercegovine;

3. da nije otpušten iz državne službe kao rezultat disciplinske mjere na   
bilo kojem nivou u Bosni i Hercegovini (bilo na nivou države ili   
entiteta) u periodu od 3 (tri) godine prije dana objavljivanja upražnjene   
pozicije;  
4. da se na njega ne odnosi član IX. 1. Ustava Bosne i Hercegovine;

5. da nije osuđivan za krivično djelo i privredni prestup nespojiv s dužnošću člana Odbora za reviziju 5 (pet) godina od dana pravosnažnosti presude, isključujući vrijeme zatvorske kazne, prije objavljivanja upražnjene pozicije;

6. da nije izabrani zvaničnik, nosilac izvršnih funkcija ili savjetnik izabranim zvaničnicima i nosiocima izvršnih fukcija u smislu člana 5. Zakona o sukobu interesa, u institucijama vlasti Bosne i Hercegovine;

7. da nije na fukciji u političkoj stranci u smislu člana 5. Zakona o ministarskim, vladinim i drugim imenovanjima Federacije Bosne i Hercegovine;

8. da nije član Nadzornog odbora ili uprave, zaposlenik, niti da ima direktni ili indirektni finansijski interes u Preduzeću;

b) Posebni uslovi:

1. da ima VII stepen stručne spreme ekonomskog ili pravnog smjera;
2. da ima najmanje 5 (pet) godina radnog iskustva, nakon sticanja VII stepena stručne spreme u okviru svog zanimanja;
3. da posjeduje znanje iz djelatnosti Preduzeća i sposobnost za savjesno, odlučno i odgovorno obavljanje dužnosti na poziciji člana Odbora za reviziju;
4. da nije stariji od 70 godina na dan imenovanja;

5. Prilikom ocjene kvalifikacija i iskustva kandidata, u obzir će se uzeti sljedeće:

* + sposobnost prepoznavanja, zastupanja i zaštite interesa Preduzeća;
  + sposobnost za odgovorno obavljanje dužnosti člana Odbora za reviziju;
  + izražena inicijativnost i nezavisnost u radu i donošenju odluka;
  + znanje i sposobnost razumjevanja finansijskih i poslovnih izvještaja, poznavanja privrednog prava i ukupnog zakonodavstva na području djelovanja Odbora za reviziju;
  + poznavanje propisa vezano za djelatnost i rad Preduzeća;
  + komunikacijske i organizacijske sposobnosti;
  + rezultati ostvareni tokom dosadašnjeg rada;

6. Potrebni dokumenti:

* biografija sa adresom prebivališta i kontakt telefon;
* diploma o stečenoj stručnoj spremi;
* dokaz o radnom iskustvu kojim se nedvosmisleno dokazuje radno iskustvo u struci nakon sticanja visoke stručne spreme;
* uvjerenje o državljanstvu (ne starije od 6 mjeseci)
* uvjerenje o nekažnjavanju za uslove iz tačke 4 a) stav 5. (ne starije od 3 mjeseca izdato od strane nadležnog suda i MUP-a);
* potpisane izjave ovjerene od strane općinskog organa za uslove iz tačke 4a) stav 3., 4., 6., 7., i 8., (ne starije od 3 mjeseca).

**Svi dokumenti koji služe kao dokaz o ispunjavanju uslova dostavljaju se u originalu ili kao ovjerena kopija.**

Sa svim kandidatima koji ispunjavaju uslove konkursa, obaviti će se intervju, o čijem vremenu i mjestu održavanja će biti blagovremeno obavješteni u roku od 10 (deset) dana od dana isteka roka za podnošenje prijava.

Prijave kandidata sa kojima se ne stupi u kontakt u roku od 10 (deset) dana od dana isteka roka za podnošenje prijave neće biti uzete u razmatranje u daljem procesu imenovanja.

Prijavu slati preporučeno na adresu: JKP “Vodostan” d.o.o. Ilijaš, ul. 126. brigade br. 60, 71 380 Ilijaš sa naznakom:

“PRIJAVA NA KONKURS ZA ČLANOVE ODBORA ZA REVIZIJU JKP “VODOSTAN” D.O.O. ILIJAŠ-NE OTVARATI”

Nepotpune, neblagovremene i neuredne prijave neće se uzimati u razmatranje.

Javni konkurs će se objaviti u “Službenim novinama F BiH” , dnevnom listu Oslobođenje d.o.o. Sarajevo i na web stranici Preduzeća.

Rok za dostavljanje prijava je 15 dana od dana posljednjeg objavljivanja.

Preduzeće nije obavezno kandidatima vraćati dokumentaciju dostavljenu uz prijavu.